b'\n_START_ARTICLE_\nVojne ladje\n_START_PARAGRAPH_\nVojne ladje so voja\xc5\xa1ke ladje, ki so oboro\xc5\xbeene, namenjene pomorskemu bojevanju in s posadko, ki jo sestavljajo voja\xc5\xa1ke osebe. Vojne ladje predstavljajo najpomembnej\xc5\xa1i del voja\xc5\xa1kih ladij._NEWLINE_Tako so vojne ladje grajene popolnoma druga\xc4\x8de kot trgovske ladje. Poleg oboro\xc5\xbeitve so zgrajene tako, da lahko vzdr\xc5\xbeijo ve\xc4\x8d po\xc5\xa1kodb, so hitrej\xc5\xa1e in bolj okretne. Za razliko od trgovskih ladij, vojne ladje po navadi nosijo le oro\xc5\xbeje, strelivo, voja\xc5\xa1ko opremo in oskrbo za posadko; trgovske ladje pa primarno nosijo tovor. Vojne ladje so po navadi v lasti vojne mornarice, v\xc4\x8dasih pa so bile v lasti posameznikov oz. podjetij._NEWLINE_Do 17. stoletja je bilo obi\xc4\x8dajno, da so v primeru oboro\xc5\xbeenega konflikta oboro\xc5\xbeili trgovske ladje in jih uporabljali za bojevanje. Z razvojem tehnologije pa so se razlike med vojnimi in trgovskimi ladjami vse bolj pove\xc4\x8devale, tako da jih kmalu ni bilo mo\xc5\xbeno uporabljati za eno ali drugo nalogo.'